Cyber-shot-brugervejledning
Udskriv
Hovedside > Fejlfinding > Fejlfinding > Batteri og strøm

## Batteri og strøm

Kan ikke sætte batteriet ind i kameraet.

- Sørg for, at batteriet vender i den rigtige retning, og indsæt det, indtil batteriudløser-mekanismen låses.

Kameraet kan ikke tændes.

- Efter indsætning af batteriet i kameraet kan det tage nogle få øjeblikke for kameraet at varme op.

- Sørg for at kontrollere, at batteriet er sat korrekt i.

- Batteriet er afladet. Udskift batteriet.

- Batteriterminalerne er beskidte. Tør forsigtigt snavs af med en blød klud.

- Kontroller, at batteriet er af typen NP-BN1.

Strømmen slukkes pludseligt.

- Afhængigt af kameraets og batteriets temperatur kan strømmen muligvis automatisk slås fra for at beskytte kameraet. I dette tilfælde vises der en meddelelse på skærmen, inden strømmen slås fra.

- Hvis du ikke anvender kameraet i et vist stykke tid, mens kameraet er tændt, og [Strømbesparelse] er indstillet til [Standard] eller [Stamina], slukker kameraet automatisk for at forhindre afladning af batteriet. Tænd for kameraet igen.

- Hvis du ikke betjener kameraet i et bestemt stykke tid, mens det er tændt og [Strømbesparelse] er indstillet til [Fra] eller kameraet er sluttet til vekselstrømsadapteren for at blive forsynet med strøm, bliver skærmen automatisk mørk for at forhindre indbrændning på skærmen. Tryk på skærmen igen for at se visningen. (DSC-TX100 / TX100V)

Indikatoren for resterende opladning er forkert.

- Dette sker, når du anvender kameraet på et ekstremt varmt eller koldt sted.

- Der opstod en uoverensstemmelse mellem indikatoren for resterende opladning og den aktuelt resterende batteriopladning. Aflad batteriet fuldstændig én gang, og oplad det derefter for at rette angivelsen. Indikatoren for resterende opladning er muligvis ikke korrekt under særlige omstændigheder.

- Batterikapaciteten aftager med tiden og med gentaget brug. Hvis brugstiden mellem opladningerne bliver væsentligt mindre, er det nok tid til at udskifte det med et nyt.

Kameraets Strøm/opladningslampe blinker under opladning af batteriet.

- Kontroller, at batteriet er af typen NP-BN1.

- Kameraets Strøm/opladningslampe blinker uregelmæssigt, når du anvender et batteri, som ikke har været brugt i lang tid. I dette tilfælde skal du fjerne batteriet fra kameraet og sætte det i igen.

- For flere oplysninger se "Batteri" [Detaljer].

Batteriet oplades ikke, selvom Strøm-/opladningslampen slukker, og opladningen er afsluttet.

- Dette sker, når du oplader kameraet på et ekstremt varmt eller koldt sted. Oplad batteriet inden for et passende temperaturområde mellem 10 °C til 30 °C.

Tilbage til top