Cyber-shot-brugervejledning
Udskriv
Hovedside > Forholdsregler / Om dette kamera > Forholdsregler > Vekselstrømsadapter

## Vekselstrømsadapter

- Den medfølgende vekselstrømsadapter er beregnet til dette kamera. Tilslut ikke med andre elektroniske enheder. Det kan medføre fejlfunktion. Sørg også for at bruge en ægte Sony-vekselstrømsadapter.

- Når kameraets Strøm-/opladningslampe blinker hurtigt under opladning, skal du fjerne det batteri, der er ved at oplade, og derefter sætte det samme batteri ordentligt ind i kameraet igen. Hvis Strøm-/opladningslampen blinker igen, angiver dette en batterifejl, eller at der er indsat et batteri af en anden type end den specificerede. Kontroller, at batteriet er af den specificerede type. Hvis batteriet er den specificerede type, skal du fjerne batteriet og udskifte det med et nyt eller et andet batteri og kontrollere, om batteriet oplades korrekt. Hvis batteriet oplades korrekt, kan der være opstået en batterifejl.

- Hvis Strøm-/opladningslampen ikke lyser, selvom vekselstrømsadapteren er sluttet til kameraet og stikkontakten, betyder det, at opladning midlertidigt er stoppet og er på standby. Opladning stopper og går automatisk på standbytilstand, når temperaturen er uden for det anbefalede temperaturområde. Når temperaturen når det anbefalede område, genoptages opladningen, og Strøm-/opladningslampen lyser igen. Det anbefales at oplade batteriet i en omgivelsestemperatur på mellem 10 °C og 30 °C.

- Når du bruger den medfølgende vekselstrømsadapter, kan du oplade batteriet, som er sat i kameraet. Derudover er strømforsyning via en vekselstrømsadapter ligeledes muligt i afspilningstilstand. Men i optagetilstand er strømforsyning via en vekselstrømsadapter ikke tilgængeligt. Du skal bruge en AC-LS5-vekselstrømsadapter (sælges separat) og et multiterminal VMC-MD3-kabel (sælges separat) for at få strømforsyning fra en stikkontakt under optagelse.

Tilbage til top