Cyber-shot-brugervejledning
Udskriv
Hovedside > Forholdsregler / Om dette kamera > Forholdsregler > Forholdsregler

## Forholdsregler

Intern hukommelse og sikkerhedskopiering af hukommelseskort
Om databasefiler
Undlad at bruge/opbevare kameraet på følgende steder
Om transport
Om betjeningstemperaturer
Om fugtdannelse
Funktioner indbygget i kameraet
Om billeddatakompatibilitet
Bemærkninger ved afspilning af film på andre enheder
Bemærkninger om skærmen og objektivet

### Intern hukommelse og sikkerhedskopiering af hukommelseskort

Sluk ikke for kameraet, fjern ikke batteriet, og fjern ikke hukommelseskortet, mens aktivitetslampen er tændt. Ellers kan dataene i den interne hukommelse eller hukommelseskortet blive beskadiget. Sørg for at lave en sikkerhedskopi for at beskytte dine data.

### Om databasefiler

Hvis du sætter et hukommelseskort uden en databasefil i kameraet og tænder for strømmen, bruges en del af hukommelseskortets kapacitet til automatisk at oprette en databasefil. Det kan tage noget tid, før du kan udføre den næste betjening.

### Undlad at bruge/opbevare kameraet på følgende steder

- På meget varme, kolde eller fugtige steder
  På et sted som f.eks. i en bil, der er parkeret direkte i solen, kan kameraet blive deformeret, og det kan medføre funktionsfejl.

- I direkte sollys eller tæt på et varmeapparat
  Kamerahuset kan blive misfarvet eller deformeret, og det kan medføre funktionsfejl.

- På steder, hvor der kan opstå rystende vibrationer

- Tæt på stærke magnetiske felter

- I sandede eller støvede omgivelser (DSC-TX100 / TX100V)
  Pas på, at der ikke kommer sand eller støv ind i kameraet. Det kan medføre funktionsfejl i kameraet, og i nogle tilfælde kan denne funktionsfejl ikke udbedres.

### Om transport

- Undlad at sidde i en stol eller andre steder med kameraet i baglommen, da dette kan medføre funktionsfejl eller beskadige kameraet.

### Om betjeningstemperaturer

- Optagelse i ekstremt kolde eller varme omgivelser, som overstiger dette interval, anbefales ikke. Kameraet er konstrueret til brug ved følgende temperaturer:

- DSC-TX10: mellem –10 °C og 40 °C.

- DSC-TX100 / TX100V: mellem 0 °C og 40 °C.

### Om fugtdannelse

- Hvis kameraet bringes direkte fra et koldt til et varmt sted, kan der kondenseres fugt inde i eller uden på kameraet. Denne fugtdannelse kan medføre funktionsfejl i kameraet.

- Gør følgende, hvis der opstår kondens:

- Tag batteriet og hukommelseskortet ud, og åbn batteri-/hukommelseskortdækslet, og læg kameraet et tørt sted, indtil fugten er fordampet. (DSC-TX10)

- Sluk kameraet, og vent ca. en time, så fugten kan fordampe. (DSC-TX100 / TX100V)

Bemærk, at vil du ikke være i stand til at optage klare billeder, hvis du forsøger at optage, mens der er fugt inde i objektivet.

### Funktioner indbygget i kameraet

- I denne vejledning beskrives alle funktioner for enheder, som kompatible/inkompatible med GPS-funktionen, TransferJet-kompatible/inkompatible enheder, 1080 60i-kompatible enheder og 1080 50i-kompatible enheder.

- Kontroller modelnavnet for at se, om dit kamera understøtter GPS-funktionen.

- GPS-kompatibel enhed: DSC-TX100V

- GPS-inkompatibel enhed: DSC-TX10 / TX100

- Se efter følgende mærker i bunden af kameraet for at kontrollere, om kameraet understøtter TransferJet-funktionen, og om det er en 1080 60i-kompatibel enhed eller 1080 50i-kompatibel enhed.
  TransferJet-kompatibel enhed: (TransferJet)

- 1080 60i-kompatibel enhed: 60i

- 1080 50i-kompatibel enhed: 50i

- Om bord på et fly er TransferJet-funktionen indstillet til fra. Endvidere skal bestemmelserne for det sted, hvor kameraet bruges, altid overholdes.

- Se ikke 3D-billeder optaget med dette kamera i længere perioder på 3D-kompatible skærme.

- Hvis du ser 3D-billeder optaget med dette kamera på 3D-kompatible skærme, kan du opleve ubehag i form af belastning af øjnene, træthed eller utilpashed. Vi anbefaler, at du regelmæssigt holder pauser for at forhindre disse symptomer.
  Du må dog selv vurdere, hvor længe og hvor ofte du har brug for en pause, da det varierer fra person til person. Hvis du oplever nogen form for utilpashed, skal du stoppe med at se 3D-billeder, indtil du får det bedre, og om nødvendigt kontakte en læge. Se også betjeningsvejledningen, som følger med enheden eller softwaren, som du har tilsluttet eller bruger med kameraet.

Bemærk, at et barns syn stadig udvikler sig (især børn under 6 år). Kontakt en børnelæge eller øjenlæge, før du lader dit barn se 3D-billeder, og sørg for, at barnet overholder forholdsreglerne ovenfor, når det ser sådanne billeder.

### Om billeddatakompatibilitet

- Kameraet overholder den universelle standard DCF (Design rule for Camera File system) oprettet af JEITA (Japan Electronics and Information Technology Industries Association).

- Sony kan ikke garantere, at kameraet afspiller billeder, som er optaget eller redigeret på andet udstyr, eller at andet udstyr afspiller billeder, som er optaget med kameraet.

### Bemærkninger ved afspilning af film på andre enheder

- Dette kamera bruger MPEG-4 AVC/H.264 High Profile for optagelse i AVCHD-format. Film optaget i AVCHD-format med dette kamera kan ikke afspilles med følgende enheder.

- Andre enheder, som er kompatible med AVCHD-format, som ikke understøtter High Profile

- Enheder, som ikke er kompatible med AVCHD-formatet

Dette kamera bruger også MPEG-4 AVC/H.264 High Profile til optagelse i MP4-format. Derfor kan film, som er optaget i MP4-format med dette kamera, ikke afspilles på andre enheder end dem, som understøtter MPEG-4 AVC/H.264.

- Du kan kun afspille en disk med billedkvaliteten high-definition (HD) på afspilningsenheder i AVCHD-format. En dvd-afspiller eller dvd-optager kan ikke afspille en disk, som er optaget med billedkvaliteten high-definition (HD), da de ikke er kompatible med AVCHD-formatet. Derudover hvis du sætter en disk med billedkvaliteten high-definition (HD) optaget i AVCHD-format i en dvd-afspiller eller dvd-optager, kan du muligvis ikke få disken ud.

### Bemærkninger om skærmen og objektivet

- Skærmen er fremstillet med ekstremt præcis højteknologi, så mere end 99,99 % af alle pixel fungerer. Der kan dog forekomme ganske små sorte og/eller lyse prikker (hvide, røde, blå eller grønne) på skærmen. Disse prikker er et resultat af den normale produktionsproces og påvirker ikke optagelsen.

- Hvis vanddråber eller andre væsker sprøjter på skærmen og gør den våd, skal du straks tørre skærmen af med en blød klud. Efterladte væsker på skærmens overflade kan ødelægge kvaliteten og medføre fejl. (DSC-TX100 / TX100V)

- Hvis skærmen eller objektivet udsættes for direkte sollys i længere perioder, kan det medføre funktionsfejl. Vær forsigtig, hvis kameraet placeres tæt på et vindue eller udendørs.

- Tryk ikke på skærmen. Skærmen kan blive misfarvet, der kan opstå fejlfunktion.

- Billeder kan trække et spor hen over skærmen i kolde omgivelser. Dette er ikke en funktionsfejl.

- Pas på ikke at støde objektivet, og brug ikke vold mod det.

Tilbage til top